**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 17 /06/2025**

**Αριθμ. Πρωτ.: 12128**

**ΑΠΟΣΠΑΣΜΑ**

**Από το πρακτικό της αριθμ. 23ης /2025 Τακτικής Συνεδρίασης**

**της Δημοτικής Επιτροπής Δήμου Λεβαδέων**

**Αριθμός απόφασης : 227**

**΄Εγκριση απόφασης Δημάρχου περί ορισμού δικηγόρου για άσκηση Αίτησης Ακύρωσης και Αίτησης Αναστολής με αίτημα προσωρινής διαταγής ενώπιον του Συμβουλίου της Επικρατείας (Σ.τ.Ε), κατά: α) της υπ’ αριθμ. πρωτ. 28208/18-03-2025 απόφασης του Αν. Προϊσταμένου Δ/νσης Περιβάλλοντος και Χωρικού Σχεδιασμού Περιφέρειας Στερεάς Ελλάδας και β) της υπ’ αριθμ. πρωτ. 19004/16-04-2025 απόφασης του Γραμματέα Αποκεντρωμένης Διοίκησης Θεσσαλίας - Στερεάς Ελλάδας, και κάθε άλλης συναφούς διοικητικής πράξης ή παράλειψης.**

Στη Λιβαδειά σήμερα 17η Ιουνίου 2025 ημέρα Τρίτη και, ώρα 11.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 11933/13-06-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

ήταν παρόντα επτά (7) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος

2. Τουμαράς Βασίλειος

3. Πολυτάρχου Λουκάς (αν/κό μέλος Αγνιάδη Παναγιώτη)

4. Καλλιαντάσης Χρήστος

5. Παπαβασιλείου Αικατερίνη

6. Μίχας Δημήτριος (απών στο 12ο Θ.Η.Δ.)

7. Ταγκαλέγκας Ιωάννης (αποχώρησε στο 18ο Θ.Η.Δ.)

Ο Πρόεδρος της Δημοτικής Επιτροπής εισηγούμενος το 3ο θέμα της ημερήσιας διάταξης

έθεσε υπόψη των μελών την με αριθ.πρωτ. 11904/13-06-2025 έγγραφη εισήγηση του Γραφείου Δημάρχου του Δήμου Λεβαδέων , στην οποία αναφέρονται:

Έχοντας υπόψη:

1. Τις διατάξεις της παρ. 2 του άρθρου 58 του ν.3852/2010 (Α΄87), όπως ισχύει

2. Τις διατάξεις του άρθρου 74 Α παρ. 1 του ν. 3852/2010 όπως προστέθηκε από το άρθρο 9 του ν. 5056/2023

3. Την με αριθμ. πρωτ. 11716/11-06-2025 απόφαση Δημάρχου Λεβαδέων

4. Το γεγονός ότι στις 18-03-2025 εκδόθηκε η υπ’ αριθμ. 28208/18-03-2025 απόφαση του Αν. Προϊσταμένου Δ/νσης Περιβάλλοντος και Χωρικού Σχεδιασμού Περιφέρειας Στερεάς Ελλάδας με θέμα: Υπαγωγή σε Πρότυπες Περιβαλλοντικές Δεσμεύσεις (Π.Π.Δ.) του έργου Μεμονωμένος Σταθμός Ηλεκτροχημικής Αποθήκευσης Ηλεκτρικής Ενέργειας (μπαταρίας) και στις 16-04-2025 εκδόθηκε η υπ’ αριθμ. 19004/16-04-2025 απόφαση του Γραμματέα Αποκεντρωμένης Διοίκησης Θεσσαλίας – Στερεάς Ελλάδας, με θέμα: Χορήγηση άδειας εγκατάστασης σταθμού αποθήκευσης ηλεκτρικής ενέργειας μέσω συσσωρευτών, μέγιστης ισχύος έγχυσης 7,80 MW και απορρόφησης 10,00 MW, εγκατεστημένης χωρητικότητας 30,09 MWh και εγγυημένης (ωφέλιμης) χωρητικότητας 15,6 MWh στη θέση “ΑΓΙΑ ΑΝΝΑ Ι”, της Δημοτικής Ενότητας Κορωνείας, του Δήμου Λεβαδέων, της Περιφερειακής Ενότητας Βοιωτίας, της Περιφέρειας Στερεάς Ελλάδας, στο φορέα με την επωνυμία “VOLTSTORAGE ΑΝΩΝΥΜΗ ΕΤΑΙΡΕΙΑ” και δ.τ. “VOLTSTORAGE S.A.”.

Με δεδομένο ότι η καταληκτική ημερομηνία άσκησης της Αίτησης Ακύρωσης είναι στις 15-06-2025 και επειδή δημιουργείται άμεσος και προφανής κίνδυνος των δημοτικών συμφερόντων λόγω περιβαλλοντικών και υγειονομικών κινδύνων, είναι κατεπείγουσα ανάγκη να αναθέσουμε σε δικηγόρο την άσκηση αυτής και της αίτησης αναστολής με αίτημα προσωρινής διαταγής.

Επειδή ο Δικηγόρος Αθηνών κ. Αντώνης Σηφάκης, έχει παραστεί για λογαριασμό του Δήμου Λεβαδέων εκπροσωπώντας αυτόν επιτυχώς στο Συμβούλιο της Επικρατείας.

Επειδή έχει μεγάλη εμπειρία και εξειδίκευση στα θέματα διοικητικής δικαιοσύνης και ιδιαίτερα της ακυρωτικής διαδικασίας στους τομείς χωροταξίας, πολεοδομίας και περιβάλλοντος, θέματα τα οποία απαιτούν εξειδικευμένη επιστημονική γνώση και εμπειρία, την οποία διαθέτει ο προαναφερόμενος δικηγόρος λόγω της επιστημονικής του εξειδίκευσης στο γνωστικό αντικείμενο της περιβαλλοντικής και χωροταξικής νομοθεσίας και της μακράς του πείρας σε χειρισμό αποφάσεων σχετικού αντικειμένου.

Με βάση τα ανωτέρω εισηγούμαστε την έγκριση απόφασης Δημάρχου περί ορισμού δικηγόρου για άσκηση Αίτησης Ακύρωσης και Αίτησης Αναστολής με αίτημα προσωρινής διαταγής ενώπιον του Συμβουλίου της Επικρατείας (Σ.τ.Ε), κατά:

α) της υπ’ αριθμ. πρωτ. 28208/18-03-2025 απόφασης του Αν. Προϊσταμένου Δ/νσης Περιβάλλοντος και Χωρικού Σχεδιασμού Περιφέρειας Στερεάς Ελλάδας με θέμα: Υπαγωγή σε Πρότυπες Περιβαλλοντικές Δεσμεύσεις (Π.Π.Δ.) του έργου Μεμονωμένος Σταθμός Ηλεκτροχημικής Αποθήκευσης Ηλεκτρικής Ενέργειας (μπαταρίας), και

β) της υπ’ αριθμ. πρωτ. 19004/16-04-2025 απόφασης του Γραμματέα Αποκεντρωμένης Διοίκησης Θεσσαλίας - Στερεάς Ελλάδας, με θέμα: Χορήγηση άδειας εγκατάστασης σταθμού αποθήκευσης ηλεκτρικής ενέργειας μέσω συσσωρευτών, στη θέση “ΑΓΙΑ ΑΝΝΑ Ι”, της Δημοτικής Ενότητας Κορωνείας, του Δήμου Λεβαδέων, της Περιφερειακής Ενότητας Βοιωτίας, της Περιφέρειας Στερεάς Ελλάδας, στο φορέα με την επωνυμία “VOLTSTORAGE ΑΝΩΝΥΜΗ ΕΤΑΙΡΕΙΑ” , και κάθε άλλης συναφούς διοικητικής πράξης ή παράλειψης.

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την αριθμ. 02/2025 Απόφαση Δημοτικού Συμβουλίου (ΑΔΑ:9ΟΩΠΩΛΗ-ΗΩ3) όπου ψηφίστηκε ο προϋπολογισμός οικονομικού έτους 2025 του Δήμου Λεβαδέων και εγκρίθηκε με την αριθμ.πρωτ. 6385/06-02-2025 (ΑΔΑ:ΡΦΙΤΟΡ10-2ΕΝ) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

-Την υπ’ αριθμ. πρωτ. 28208/18-03-2025 απόφαση του Αν. Προϊσταμένου Δ/νσης Περιβάλλοντος και Χωρικού Σχεδιασμού Περιφέρειας Στερεάς Ελλάδας

-Την υπ’ αριθμ. πρωτ. 19004/16-04-2025 απόφαση του Γραμματέα Αποκεντρωμένης Διοίκησης Θεσσαλίας - Στερεάς Ελλάδας

- Την με αριθμ. πρωτ. 11716/11-06-2025 (ΑΔΑ:ΡΛ5ΛΩΛΗ-3Τ2) απόφαση Δημάρχου Λεβαδέων

-Το με αριθμ. πρωτ. 11877/13-06-2025 έγγραφο της Νομικής Συμβούλου του Δήμου Λεβαδέων

- Την με αριθ. πρωτ. 11904/13-06-2025 έγγραφη εισήγηση του Γραφείου Δημάρχου του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

**Εγκρίνει** την με αριθμ. πρωτ. 11716/11-06-2025 (ΑΔΑ:ΡΛ5ΛΩΛΗ-3Τ2) απόφαση Δημάρχου Λεβαδέων , με την οποία ορίστηκε ο δικηγόρος Αθηνών Αντώνιος Σηφάκης (Α.Μ. Δ.Σ.Α 20637) για άσκηση Αίτησης Ακύρωσης και Αίτησης Αναστολής με αίτημα προσωρινής διαταγής ενώπιον του Συμβουλίου της Επικρατείας (Σ.τ.Ε), κατά:

α) της υπ’ αριθμ. πρωτ. 28208/18-03-2025 απόφασης του Αν. Προϊσταμένου Δ/νσης Περιβάλλοντος και Χωρικού Σχεδιασμού Περιφέρειας Στερεάς Ελλάδας με θέμα: Υπαγωγή σε Πρότυπες Περιβαλλοντικές Δεσμεύσεις (Π.Π.Δ.) του έργου Μεμονωμένος Σταθμός Ηλεκτροχημικής Αποθήκευσης Ηλεκτρικής Ενέργειας (μπαταρίας), και

β) της υπ’ αριθμ. πρωτ. 19004/16-04-2025 απόφασης του Γραμματέα Αποκεντρωμένης Διοίκησης Θεσσαλίας - Στερεάς Ελλάδας, με θέμα: Χορήγηση άδειας εγκατάστασης σταθμού αποθήκευσης ηλεκτρικής ενέργειας μέσω συσσωρευτών, στη θέση “ΑΓΙΑ ΑΝΝΑ Ι”, της Δημοτικής Ενότητας Κορωνείας, του Δήμου Λεβαδέων, της Περιφερειακής Ενότητας Βοιωτίας, της Περιφέρειας Στερεάς Ελλάδας, στο φορέα με την επωνυμία “VOLTSTORAGE ΑΝΩΝΥΜΗ ΕΤΑΙΡΕΙΑ” , και κάθε άλλης συναφούς διοικητικής πράξης ή παράλειψης.

**Η απόφαση πήρε αριθμό 227/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Τουμαράς Βασίλειος
2. Πολυτάρχου Λουκάς
3. Καλλιαντάσης Χρήστος
4. Παπαβασιλείου Αικατερίνη
5. Μίχας Δημήτριος
6. Ταγκαλέγκας Ιωάννης

ΠΙΣΤΟ ΑΠΟΣΠΑΣΜΑ

Λιβαδειά 17-06-2025

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ